Bakato pikek, oi buruang hinggok lah baa
Sangkak lah lamo yo panek dek manantikan
Usah diharok oi pikek denai ka hinggok
Ka baliak awan denai tabang manggabubu
Tinggi tinggi si buruang tabang
Banyanyi sambia badendang
Oi pikek cubolah pikek
Oi pikek pikek pikek lah
Tujuah lapisan langik nan awan manutuik
Namun jo asok den taruih ka dapek juo
Jikok di langik den hiduik diseso juo
Ka dalam lauik den lari ka pusek bumi
Bara ka dalam manyuruak ka pusek bumi
Tujuah baleh tambilang nan mancarikan
Jikok co itu oi Uda karehnyo hati
Kasiah sayang Uda nan indak den ragukan
Mari kasiah marilah sayang
Banyanyi kito badendang
Mamadu kasiah baduo
Kito singgah di sarugo
Bia urang indak picayo
Jo dunia kito nan punyo
Ndak kama kasiah ka lari
Marilah ka Angku Kadi
(Ciptaan Syahrul Tarun Yusuf, Dipopulerkan oleh Elly Kasim dan Tiar Ramon)
©ourtesy of http://laguminanglamo.wordpress.com/
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn zho_Hans